Heinähattu ja Vilttitossu (elokuva)

Heinähattu ja Vilttitossu on vuonna 2002 ensi-iltansa saanut lastenelokuva, jossa pienet tytöt taistelevat oikeudestaan spagettiin ja oikeaan lapsuuteen. Elokuva perustuu Sinikka ja Tiina Nopolan suosittuun lastenkirjasarjaan. Ensimmäinen Heinähattu ja Vilttitossu -kirja julkaistiin 1989.
Elokuvan käsikirjoitus on uusi, vain elokuvaa varten luotu tarina. Se sisältää joitakin yksityiskohtia sarjan eri teoksista. Kansainvälisessä yhteistyössä kehitellyn käsikirjoituksen tapahtumat sijoittuvat sadunomaiseen maaseutuidylliin. Elokuvassa ei ole lainkaan väkivaltaa, ja se on sallittu kaikkein pienimmillekin katsojille. Elokuva on ollut maailmalla erittäin kehuttu ja sitä on näytetty myös Japanin elokuvateattereissa.
Tarina.
Heinähatusta on tulossa iso tyttö. Hän aloittaa viikon kuluttua koulunkäynnin. Heinähattu ei kuitenkaan ehdi nauttia lapsuutensa viimeisistä hetkistä. Hänellä on kiire laittaa perheen asiat järjestykseen ennen koulun alkua. On saatava selvyys siitä, kuka hoitaa hänen hommansa kotona sillä aikaa, kun hän itse on koulussa. Kuka leikkii Vilttitossun kanssa? Kuka tiskaa? Kuka kuorii Vilttitossun perunat? 
Äiti ja isä näyttävät olevan onnellisen tietämättömiä siitä mullistuksesta, minkä esikoistyttären kouluunlähtö tulee aiheuttamaan. Heinähattu yrittää tuloksetta selittää heille asian vakavuutta. Uhmakas Vilttitossu päättää ottaa käyttöön järeämmät aseet kun hän ei ole tyytyväinen siihen, että hän ja hänen perheensä syövät perunoita joka päivä aamiaiseksi, lounaaksi, ja illalliseksi. Hän karkaa "kuivapallojen" luota muuttaakseen naapurin muhkeiden Alibullenin neitien herkkupatojen ääreen, mutta Heinähattu on huolissaan Vilttitossusta ja seuraa häntä. 
Tilanne kuumenee kun he palaavat kotiin. Heinähattu alkaa rukoilemaan Taivaan Isälle, koska hän on huolissaan siitä kun Vilttitossulla ei ole ketään kenen kanssa leikkiä kuin hän on koulussa, hänen isänsä Matti aina tutkii perunoita, ja hänen äitinsä Hanna aina tekee kotitöitä. Hanna kuulee Heinähatun rukouksen ja alkaa tekemään pullia kuten Alibullenit heti seuraavana aamuna, sekä alkaa leikkimään Heinähatun ja Vilttitossun kanssa vesi-ilmapalloilla. Kun Hanna heittää vahingossa vesi-ilmapallon poliisia päin, Vilttitossu huolestuu että äiti joutuu vankilaan. Kun Matti on tietämätön tilanteesta, poliisi ehdottaa että koko perhe viettää aikaa yhdessä perhe-olympialaisissa, jossa Heinähattu ottaa juoksukisan tosissaan. Kun Vilttitossu huijaa juoksukisassa ottamalla oikotien ja kamppaa Heinähatun, Heinähattu on päättäväinen että voittaa kisan mielummin kuin Vilttitossu. Mutta Matti ja Hanna antavat Vilttitossun voittaa koska hän on pieni lapsi. Heinähatun mielestä kisa oli epäreilu, koska Vilttitossu voitti kisan huijaamalla, joten hän panee toimeksi ja Kattilakosken huushollin asiat sotkeentuvat entisestään. Kun apua ei löydy edes Taivaan Isältä, on jäljellä vain yksi keino: Heinähatun on muututtava itse. Hän joutuu oppimaan sen minkä uhmakas Vilttitossu osaa: aikuiset eivät opi mitään, jos lapset ovat aina vaan kilttejä. Heinähattu ryhtyy puhumattomaksi ja alkaa olemaan törkeä Vilttitossulle. Hän rikkoo Vilttitossun rakkaan kirjan. 
Järkyttynyt Vilttitossu soittaa Alibulleneille, ja he toteavat että Kattilakoskeilla on perhekriisi. He ehdottavat, että he veisivät Heinähatun taikinaterapiaan koska he epäilevät että koulun alku painaa Heinähatun mieltä. Hanna ei ole tyytyväinen heidän perhekriisistään kun Vilttitossu haluaa viettää aikaa Alibullenien kanssa, eikä Matti halua leikkiä tyttäriensä kanssa koska hän on liian keskittynyt peruna-tutkimukseensa. Joten myös Hanna ryhtyy puhuttomaksi koska Matti ei kuuntele häntä. Hanna menee Alibulleneille, koska Vilttitossu on karannut, kun hänkin haluaa osallistua Heinähatulle tarkoitettuun taikinaterapiaan. Lopulta Matti seuraa Hannaa, ja koko perhe on nyt Alibulleneilla. Heinähattu alkaa puhumaan taas kun hänen mielestä puhumattomuus perheessä on tyhmää, joten kaikki taas puhuvat. Kun Matti ehdottaa, että he menisivät kotiin syömään perunoita lounaaksi eivät Heinähattu, Vilttitossu ja Hanna suostu enää syömään perunoita, ja he haluavat syödä mielummin spagettia. Matti suostuu siihen, että he voivat jatkossa syödä muutakin ruokaa kuin perunoita. 
Heinähattu pyytää anteeksi Vilttitossulta siitä, että hän rikkoi Vilttitossun rakkaan kirjan, ja Vilttitossu pyytää anteeksi Heinähatulta siitä, että hän huijasi juoksukisassa. Sisarukset antavat toisilleen anteeksi, ja Hanna on valmistanut pullaa Alibullenien tekemällä taikinalla. 
Koulu alkaa. Kun Heinähattu loittonee reppu selässään kohti koulua, äiti ja isä havahtuvat huomaamaan, miten viiltävän lyhyt onkaan lapsuuden hetki.
Rooleissa.
Sivuosissa:
Vastaanotto.
Palkinnot.
Elokuva voitti kaksi Jussi-palkintoa, parhaasta puvustuksesta (Tiina Kaukanen) ja parhaasta lavastuksesta (Kati Ilmaranta). Se oli ehdolla myös parhaan elokuvan Jussi-palkintoon.
"Heinähattu ja Vilttitossu" oli lapsiraadin suosikki Chicagon kansainvälisillä lastenelokuvafestivaaleilla 2003. Tukholman filmifestivaaleilla se sai Junior-sarjan pääpalkinnon, ja Teheranin Roshd-filmifestivaaleilla elokuva voitti kultaisen palkinnon ja tuomariston erikoispalkinnon.